23.5.2023
MT
Il-Ġurnal Uffiċjali tal-Unjoni Ewropea
L 135/57
(b) L-eżamijiet tal-għarfien bażiku għandhom jikkonformaw mal-istandard stabbilit fl-Appendiċi II (applikabbli għalliċenzji tal-kategoriji A, B1, B2, B2L, B3 u C) jew fl-Appendiċi VIII (applikabbli għal-liċenzji tal-kategorija L) ta’ dan l-Anness u għandhom jitwettqu minn waħda minn dawn li ġejjin: (1) organizzazzjoni tat-taħriġ approvata f’konformità mal-Anness IV (il-Parti-147); (2) l-awtorità kompetenti; (3) għal-liċenzji tal-kategorija L, organizzazzjoni oħra kif miftiehem mill-awtorità kompetenti.
(c) L-applikant għandu jkun għadda mill-eżamijiet ta’ għarfien bażiku fi żmien 10 snin qabel l-applikazzjoni għal liċenzja għall-manutenzjoni ta’ inġenji tal-ajru jew għaż-żieda ta’ kategorija jew ta’ subkategorija fit-tali liċenzja.
Jekk ma jkunx għadda mill-eżamijiet tal-għarfien bażiku f’dak il-perjodu ta’ 10 snin, il-krediti għall-eżamijiet talgħarfien bażiku jistgħu jinkisbu alternattivament mill-applikant f’konformità mal-punt (d).
Ir-rekwiżit ta’ validità ta’ 10 snin japplika għal kull eżami ta’ modulu individwali, ħlief għal dawk l-eżamijiet talmodulu li diġà jkun għadda minnhom bħala parti minn kategorija ta’ liċenzja oħra u l-liċenzja tkun diġà nħarġet.
(d) L-applikant jista’ japplika għand l-awtorità kompetenti għal krediti sħaħ jew parzjali għar-rekwiżiti ta’ għarfien bażiku għal: (1) eżamijiet tal-għarfien bażiku li jkun għadda minnhom aktar minn 10 snin qabel ma tkun ġiet sottomessa l-applikazzjoni għal liċenzja tal-manutenzjoni ta’ inġenju tal-ajru (ara l-punt (c)); (2) kwalunkwe taħriġ u eżami tekniku nazzjonali ieħor meqjus mill-awtorità kompetenti bħala ekwivalenti għarrekwiżiti ta’ għarfien bażiku korrispondenti ta’ dan l-Anness.
L-applikant għandu jipprovdi evidenza tal-krediti mogħtija billi jirreferi għal rapport tal-kreditu tal-eżami approvat mill-awtorità kompetenti f’konformità mat-Taqsima B, is-Subparti E, ta’ dan l-Anness III (il-Parti-66). (e) Kors ta’ taħriġ bażiku mingħajr il-Moduli 1 u 2 tal-Appendiċi I ta’ dan l-Anness jitqies bħala kors ta’ taħriġ bażiku sħiħ approvat f’konformità mal-Anness IV (il-Parti-147) biss meta l-għarfien ta’ dawk il-Moduli sussegwentement jintwera mill-applikant permezz ta’ eżami u jiġi akkreditat mill-awtorità kompetenti.
(f) Id-detentur ta’ liċenzja tal-manutenzjoni ta’ inġenju tal-ajru li japplika għaż-żieda ta’ kategorija jew subkategorija differenti għandu jikkomplementa, permezz ta’ eżami, il-livell ta’ għarfien li huwa xieraq għall-moduli tas-suġġetti relatati f’konformità mal-Appendiċi I (għal-liċenzji tal-kategorija A, B1, B2, B2L, B3 u C) jew mal-Appendiċi VII (għal-liċenzji tal-kategorija L).
L-Appendiċi IV jagħti dettalji dwar il-moduli tal-Appendiċi I (għal-liċenzji tal-kategorija B1, B2, B2L, B3 u C) jew tal-Appendiċi VII (għal-liċenzji tal-kategorija L) meħtieġa għaż-żieda ta’ kategorija jew ta’ subkategorija ġdida ma’ liċenzja eżistenti maħruġa f’konformità ma’ dan l-Anness.”; (6)
il-punt 66.A.30 huwa emendat kif ġej: (a) fil-punt (a)(2b), jitħassru t-tieni u t-tielet paragrafi; (b) il-punti (a)(3), (4) u (5) huma sostitwiti b’dan li ġej: “3. għall-kategorija C fir-rigward ta’ inġenji tal-ajru motorizzati kumplessi (CMPA): (i)
3 snin ta’ esperjenza fl-eżerċitar tal-privileġġi tal-kategorija B1.1, B1.3 jew B2 bħala persunal ta’ appoġġ, jew kemm persunal ta’ appoġġ kif ukoll persunal li jiċċertifika, f’konformità mal-punt 145.A. 35 talAnness II (il-Parti-145), f’organizzazzjoni tal-manutenzjoni li taħdem fuq CMPA, inklużi 12-il xahar ta’ esperjenza bħala persunal ta’ appoġġ għall-manutenzjoni bażi; jew